স্পোর্টস রিপোর্টার: ইন্দোনেশিয়ায় ভূমিকম্পে ক্ষতিগ্রস্তদের পাশে দাড়ালো বাংলাদেশ ফুটবল দল। এশিয়ার সবচেয়ে বড় ক্রীড়া আসর এশিয়ান গেমসে চলছে ইন্দোনেশিয়ার রাজধানী জাকার্তা ও পালেমব্যাং শহরে। আনুষ্ঠানিক উদ্ভোধন ১৮ আগস্ট হলেও এরই মধ্যে শুরু হয়েছে ফুটবল প্রতিযোগিতা। বাংলাদেশ দল ইতোমধ্যে খেলে ফেলেছে নিজেদের প্রথম ম্যাচ। সোমবার উজবেকিস্তানের বিপক্ষে অনুষ্ঠিত ম্যাচে ৩-০ গোলে হেরে যায় জামাল ভূইয়ারা। গ্রুপ পর্বে আরো দু’টি ম্যাচ বাকী রয়েছে লাল-সবুজ দলটির। আজ বৃহস্পতিবার গ্রুপ পর্বের দ্বিতীয় ম্যাচে থাইল্যান্ডের বিপক্ষে মাঠে নামবে বাংলাদেশ। গ্রুপের অন্য প্রতিপক্ষ কাতার। আগামী ১৯ আগস্ট গ্রুপের শেষ ম্যাচটি খেলবে লাল-সবুজ জার্সীধারীরা। গতকাল বুধবার সুইমিং, জিম ছাড়াও হালকা অনুশীলন করেই কাটিয়েছে কোচ জেমীর শিষ্যরা। এরই মাঝে মানবিক একটি কাজ করলো ফুটবল দলের সদস্যরা।